Diari Oficial de la Generalitat Valenciana


Sumari del DOGV 7037, del 03-06-2013 (2013/5399)

Informació pública de l'Acord de 19 d'abril de 2013, de la Junta de Govern Local, d'aprovació del projecte de reparcel·lació del sector TO-4.
---------------------------------------------------------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5399


Data del document
:   25-04-2013

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'Acord de 19 d'abril de 2013, de la Junta de Govern Local, d'aprovació del projecte de reparcel·lació del sector TO-4. [2013/5399]  
La Junta de Govern Local, en sessió celebrada el 19 d'abril de 2013, adoptà l'acord següent:  
  
Primer. Resoldre les al·legacions presentades durant el tràmit d'audiència del text refós del projecte de reparcel·lació en el sentit següent:  
  
1. Estimar parcialment l'al·legació presentada per Maria Fuentes Sempere, amb data 6 d'abril de 2011 (núm. 19166), relativa a la sol·licitud de permanència del seu habitatge situat sobre sòl claus «A» i «G, en els termes del considerant primer del present acord.  
2. L'al·legació presentada per Antonio Medina Muñoz, en representació de la mercantil Mactoca Ilicitana, SL, amb data 6 de maig de 2011 (núm. 26585), no té objecte, en haver sigut adquirida la finca inicial A-40 per Institución Ferial Alicantina mitjançant escriptura pública de data 23 de maig de 2012.  
3. Desestimar l'al·legació presentada per Pedro Gallego Roda i Herminia Moreno Serrano, amb data 5 de maig de 2011 (núm. 25813), reconeixent el dret a la indemnització que ja figura en el projecte presentat en data 27 de novembre de 2012 i complementat el 28 de febrer de 2013 i que és objecte d'aprovació.  
4. Estimar l'al·legació presentada per Yolanda i José Luis Segarra Marco, amb data 5 de maig de 2011 (núm. 25294), havent-se corregit en el projecte de reparcel·lació l'error en el càlcul del valor del sòl i corresponent a les recurrents la indemnització que es fixa en el compte de liquidació provisional.  
5. Estimar parcialment l'al·legació presentada per Juan Alcaraz Alcaraz, en representació d'Europe Holiday Homes, amb data 21 de maig de 2011 (núm. 29243), en els termes continguts en el projecte de reparcel·lació.  
6. Estimar parcialment l'al·legació presentada per Ramón Fuentes Sempere, admetent la seua renúncia a participar en la reparcel·lació i reconeixent el seu dret a ser indemnitzat en els termes continguts en el projecte.  
7. Estimar parcialment l'al·legació presentada per Josefina Candela Navarro, amb data 18 de maig de 2011 (núm. 29239), quant a l'existència d'un error en la descripció de l'afecció, que ja ha sigut corregit en el projecte, sense que puga estimar-se el seu dret a ser indemnitzada per elements que no resulten afectats per l'actuació.  
  
Segon. Aprovar el projecte de reparcel·lació del sector TO-4 presentat per Antonio Galvañ Díez, en nom i representació de la Institución Ferial Alicantina (IFA) en data 27 de novembre de 2012 i complementat el 28 de febrer de 2013, que incorpora les rectificacions resultants del tràmit d'audiència, encara que caldrà corregir les pàgines 22, 23, 35 de la memòria del projecte conforme al considerant dècim.  
  
  
Tercer  
Autoritzar la permanència de Maria Fuentes en les finques resultants RZV-6 i RV11 (zona verda i xarxa viària), amb les condicions imposades en el considerant primer.  
  
Quart. Autoritzar l'inici dels tràmits per part de l'agent urbanitzador per a la substitució de la garantia financera de 3.508.427 euros prestada amb l'adjudicació del programa per a assegurar el compliment de les seues previsions per garantia real constituïda mitjançant primera hipoteca sobre la finca de resultat R-1 del projecte de reparcel·lació, en els termes del considerant octau.  
  
Quint. Amb caràcter previ a l'ocupació de les finques originàries A-12, A-31, A-34, A-42, A-44, A-45, A-47 i A-38, A-46 i A-49 els titulars de les quals resulten creditors nets del compte de liquidació provisional continguda en el projecte de reparcel·lació, haurà de procedir-se per l'agent urbanitzador a la consignació de les quantitats en la Tresoreria Municipal a favor de l'Ajuntament amb caràcter fiduciari respecte de les finques de titulars desconeguts (A-38, A-46 i A-49) i a acreditar respecte dels titulars de les finques inicials A-12, A-31, A-34, A-42, A-44, A-45, A-47 el pagament a estos o bé la consignació d'esta quantitat en la Tresoreria Municipal.  
  
Sext. Autoritzar l'agent urbanitzador al gir de la quota d'urbanització zero.  
  
Sèptim. Publicar l'acord d'aprovació al Butlletí Oficial de la Província d'Alacant, al Diari Oficial de la Comunitat Valenciana i en un diari no oficial d'àmplia difusió, als efectes legals procedents.  
  
  
Octau. Notificar este acord als titulars dels drets afectats.  
  
  
Nové. Que s'inscriga el projecte de reparcel·lació en el Registre de la Propietat.  
  
Elx, 25 d'abril de 2013.- El tinent d'alcalde d'Ordenació Urbana, Infraestructures, Assessoria Jurídica i Patrimoni: Vicente J. Granero Miralles.